Чујте децо!
Чујте децо!

Чујете ли, децо:
Бог вас озго гледа, 
И ако сте мали 
Клонути вам не да, 
Он кораке ваше 
И дан и ноћ прати, 
И помаже сваком 
Ко се посла лати. 
Ко му је послушан
Нека се не боји!
Кад ти је потешко 
Он до тебе стоји.
Он је другар свуда 
У дому, у школи,
И љуби свакога 
Који му се моли,
Диже га кад клоне, 
Светли му у мраку, — 
Ал’ највише љуби 
Дечицу нејаку.

Напомене 

 Рукопис

Извори 

 Милорад П. Шапчанин: Целокупна дела, Књига друга, страна 84-85. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин